**Z Á P I S N I C A**

**zo zasadnutia komisie finančnej a správy majetku pri MsZ**

**v Šamoríne dňa 06.09.2021**

**Prítomní:** Csaba Orosz, Ing. Ján Lelkes, Ervin Sármány, Ing. Imrich Tóth, Ing. Edit Bauer, Ing. Tibor Duducz, PaedDr. Gábor Veres, Ing. Michal Paško, Henrieta Kósová, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1/ Konsolidácia účtovnej jednotky Mesta Šamorín za rok 2020

2/ Vyhodnotenie rozpočtu mesta k 30.06.2021

3/ III. zmena rozpočtu za rok 2021

4/ Investičný úver pre mesto

5/ Majetkoprávne záležitosti nehnuteľností

6/ Rôzne

**K bodu 1)**

Prítomní členovia komisie prediskutovali predloženú Konsolidáciu účtovnej jednotky Mesta Šamorín za rok 2020.

Komisia jednohlasne odporučila prediskutovanú Konsolidáciu účtovnej jednotky Mesta Šamorín za rok 2020 predložiť na schválenie MsZ.

**K bodu 2)**

Prítomní členovia komisie prerokovali predložené Vyhodnotenie rozpočtu mesta k 30.06.2021.

Komisia jednohlasne odporučila prerokované Vyhodnotenie rozpočtu mesta k 30.06.2021 na schválenie MsZ.

**K bodu 3)**

Prítomní členovia rozšírenej komisie prerokovali predložený návrh III. zmeny rozpočtu mesta na rok 2021. Zmeny sú vykonané ako upresnenie bežných a kapitálových príjmov a výdavkov rozpočtu, ktoré vyplývajú zo skutočností, ktoré nastali od schválenia II. zmeny rozpočtu na rok 2021 na základe poskytnutých informácií od Rady pre rozpočtovú zodpovednosť ohľadom hospodárskej situácie spôsobenej epidémiou COVID-19.

Komisia jednohlasne odporučila prerokovaný návrh III. zmeny rozpočtu mesta na rok 2021 na schválenie MsZ.

**K bodu 4)**

Prítomní členovia komisie prerokovali predložené indikatívne ponuky na investičný úver a na základe výpočtov odporučili vybrať ponuku Slovenskej sporiteľne a.s.

Prijatie bankového investičného úveru vo výške 650.000,– € je v súlade so schváleným rozpočtom mesta na rok 2021.

**K bodu 5)**

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa majetkoprávneho vysporiadania:

Roman S., Mimoza T. – žiadosť o uzavretie zmluvy o vecnom bremene pre vydanie stavebného povolenia stavby „Polyfunkčný objekt Molar“ na parc. č. 213/3 v k.ú. Šamorín.

Finančná komisia jednohlasne odporučila, aby MsÚ preveril, či by nebola výhodnejšia nájomná zmluva pre žiadateľa aj pre mesto.

MsÚ – 31.12.2021 skončí platnosť nájomných zmlúv pozemkov – záhrad na Pomlejskej ulici v k.ú. Šamorín – úrad predkladá na prerokovanie predĺženie nájomných zmlúv.

Komisia jednohlasne súhlasila s predĺžením nájomných zmlúv na ďalších 5 rokov na základe podmienok.

Eleonóra K. – žiadosť o prevod práv a povinností vyplývajúcich z nájomnej zmluvy na záhradu na Pomlejskej ceste parc. č. 1039 v k.ú. Šamorín z Elonóri K. na nového nájomníka Helenu R.

Komisia súhlasila s prevodom: za:2, proti:0, zdržal sa:1, nehlasoval: 1

Donau farm Šamorín, s.r.o. – žiadosť o nájom poľnohospodárskych pozemkov.

Komisia jednohlasne schválila nájom s nasledujúcimi podmienkami – cena nájmu 200,- €/ha/rok + inflácia, doba nájmu 5 rokov, po vypršaní nájomnej zmluvy automatické predĺženie na 1 rok (bod 4.1 návrhu zmluvy)

VRBA, s.r.o. – žiadosť o prenájom poľnohospodárskych pozemkov.

Komisia jednohlasne schválila nájom s nasledujúcimi podmienkami – max na 15 rokov a po 5. rokoch cenu nájmu prehodnotiť.

**K bodu 6)**

Ďalšie žiadosti na prerokovanie neboli predložené, predseda poďakoval prítomným za účasť a rokovanie ukončil.

Ing. Imrich Tóth, predseda

Zapísal: Tomáš Szerda